Στέγη Ελληνικών Χορωδιών

39th International Music Festival of Santorini
2017-09-03 - 2017-09-18
Αναλυτικές πληροφορίες: https://www.santorinimusicfestival.gr/festival-program

2ND CORFU INTERNATIONAL FESTIVAL & CHOIR COMPETITION
2017-09-12 - 2017-09-17
Αναλυτικές πληροφορίες:
http://www.interkultur.com/events/2018/corfu/

3ο Φεστιβάλ Παιδικών Χορωδιών Καλλιτεχνήματα
2017-09-29 22:00 (Europe/Athens)
Σας προσκαλούμε να συμμετάσχετε στο «3ο Φεστιβάλ Παιδικών Χορωδιών Καλλιτεχνήματα» που θα λάβει χώρα την 29η Σεπτεμβρίου 2017 και ώρα 21:00 στο Βεάκειο Θέατρο Πειραιά.
Για περισσότερες πληροφορίες ακολουθήστε τον παρακάτω σύνδεσμο:
ΠΡΟΣΚΛΗΣΗ ΣΥΜΜΕΤΟΧΗΣ

2ος Διεθνής Διαγωνισμός & Φεστιβάλ Χορωδιών Καλαμάτας
2017-10-11 - 2017-10-18
Ο 2ος Διεθνής Διαγωνισμός και Φεστιβάλ Χορωδιών, τον οποίον ο Δήμος Καλαμάτας διοργανώνει σε συνεργασία με τον διεθνώς αναγνωρισμένο πολιτιστικό οργανισμό Interkultur, φιλοδοξούμε να αποτελέσει τη συνέχεια της πρώτης διοργάνωσης, που διεξήχθη από 14 έως 18 Οκτωβρίου 2015, με εξαιρετική επιτυχία. Ο Διεθνής Διαγωνισμός και Φεστιβάλ Χορωδιών Καλαμάτας του 2015 υπήρξε ένα πραγματικό πανηγύρι της χορωδιακής μουσικής, που απέδειξε ότι μπορούμε και υπό δύσκολες οικονομικές συνθήκες να διοργανώνουμε διεθνείς πολιτιστικές εκδηλώσεις, μέσα από τις οποίες προβάλλεται ο ελληνικός πολιτισμός και η πατρίδα μας. Οι ελληνικές χορωδίες κατέκτησαν σ’ αυτόν πολλές και σημαντικές διακρίσεις, αποσπώντας το δίκαιο έπαινο και το θαυμασμό του κοινού και των συμμετεχόντων από άλλες χώρες, ενώ ταυτόχρονα προέβαλλαν τη σημαντική δουλειά που γίνεται στην Ελλάδα, στο χώρο της χορωδιακής μουσικής.
Την ίδια στιγμή, χορωδίες από έθνη μακρινά και κοντινά, από την Κίνα, τη Ρωσία και τη Βραζιλία, αλλά και πολλές χώρες της Ευρώπης, είχαν την ευκαιρία να δείξουν τα πολιτιστικά τους επιτεύγματα και, σε πνεύμα ευγενούς άμιλλας, να διαγωνισθούν για να κατακτήσουν τη διάκριση.
Η μεγάλη παρέλαση των χορωδιών στο κέντρο της Καλαμάτας και η τελετή έναρξης, ο διαγωνισμός στο λαμπρό Μέγαρο Χορού Καλαμάτας και στην ιστορική Κεντρική Σκηνή του ΔΗΠΕΘΕ Καλαμάτας, οι συναυλίες φιλίας στο κέντρο της πόλης, οι εντυπωσιακές συναυλίες gala, ο διαγωνισμός θρησκευτικής μουσικής στον Ιερό Ναό Παμμεγίστων Ταξιαρχών, η θαυμάσια τελετή λήξης στο κλειστό γυμναστήριο «Τέντα», όπου πάνω από 2.000 χορωδοί οδήγησαν το κοινό σε μυσταγωγία, αποδίδοντας «Ένα το χελιδόνι» και «Με το λύχνο του άστρου», μεταξύ άλλων, συγκροτούν το εξαιρετικό σύνολο του πρώτου Διαγωνισμού, την επιτυχία του οποίου επιθυμούμε να επαναλάβουμε φέτος.
Η Καλαμάτα είναι μια πόλη όμορφη, φιλική και ασφαλής, της οποίας την πεντακάθαρη θάλασσα μπορεί να απολαύσει κανείς ακόμη και τον Οκτώβριο. Είναι μια πόλη με θαυμάσια ρυμοτομία και υποδομές, με πλατείες και δίκτυο ποδηλατοδρόμων, ενώ μπορεί κανείς να περπατήσει από το Κάστρο μέχρι την Παραλία μέσα από έναν πεζόδρομο μήκους 5 χιλιομέτρων.
Το σημαντικότερο γεγονός στη μακρά ιστορική διαδρομή της Καλαμάτας είναι η έναρξη της Ελληνικής Επανάστασης, το 1821, που ευλογήθηκε στο βυζαντινό Ιερό Ναό των Αγίων Αποστόλων. Δίπλα του βρίσκεται το Αρχαιολογικό Μουσείο Μεσσηνίας, λίγο παραπέρα το Στρατιωτικό και το Λαογραφικό Μουσείο, ενώ το νέο απόκτημα της πόλης είναι το λαμπρό Μουσείο Παραδοσιακής Φορεσιάς του Λυκείου των Ελληνίδων Καλαμάτας, εφάμιλλο των καλυτέρων παγκοσμίως.
Η πρόσβαση στην Καλαμάτα είναι ευχερέστατη, μέσα σε 2 ώρες από την Αθήνα, μέσω του νέου αυτοκινητοδρόμου, που προσφέρει άνεση και ασφάλεια.
Η Καλαμάτα περιμένει τις ελληνικές χορωδίες, για να μετάσχουν στο 2ο Διεθνή Διαγωνισμό και Φεστιβάλ Χορωδιών, μεταξύ 11 και 15 Οκτωβρίου 2017, λαμπρύνοντας τις εκδηλώσεις με τις φωνές τους και τη σκηνική τους παρουσία.
Η συμμετοχή μιας χορωδίας μπορεί, επίσης, να αποτελέσει ευκαιρία να θαυμάσουν τα μέλη της την πόλη, τα αξιοθέατα και τις ομορφιές της. Επίσης, μπορούν να χρησιμοποιήσουν την Καλαμάτα ως βάση για τις εκδρομές τους στην αρχαία Μεσσήνη, το ανάκτορο του Νέστορα κοντά στη Χώρα, την Πύλο, τη Μεθώνη και την Κορώνη, τη Μάνη και τον Μυστρά, την αρχαία Ολυμπία.
Οι χορωδίες μπορούν να δηλώσουν τη συμμετοχή τους μέσω της ιστοσελίδας www.interkultur.com καθώς η Interkultur προσφέρει για τις ελληνικές χορωδίες το χαμηλότερο οικονομικό πακέτο συμμετοχής, ενώ βρίσκεται στη διάθεσή τους για μια λύση που θα συμβαδίζει με τις ανάγκες τους (π.χ. σε περίπτωση που δεν μπορούν να παραμείνουν καθ’ όλη τη διάρκεια του Διαγωνισμού [4 διανυκτερεύσεις]). Σημειώνεται ότι οι χορωδίες που εδρεύουν σε απόσταση μέχρι 200 χιλιόμετρα από την Καλαμάτα μπορούν να πληρώσουν μόνο το τέλος εγγραφής κατά κατηγορία και μία κατ’ άτομο συμμετοχή και να φροντίσουν οι ίδιες για τη διαμονή τους.
Ελπίζουμε ότι πολλές ελληνικές χορωδίες θα ανταποκριθούν θετικά στην πρόσκλησή μας. Θα χαρούμε να τις δούμε στην Καλαμάτα, στο 2ο Διεθνή Διαγωνισμό και Φεστιβάλ Χορωδιών, να καμαρώσουμε τα επιτεύγματά τους στη χορωδιακή μουσική και να τις χειροκροτήσουμε!

6ο Χορωδιακό Φεστιβάλ του Καλλιτεχνικού και Πολιτιστικού Σωματείου Κηφισιάς «Απόλλων Μουσηγέτης»
2017-10-21 - 2017-10-23 | Πολιτιστικό Κέντρο Δήμου Κηφισιάς, Αθήνα, Ελλάδα
Το Σάββατο 21 και την Κυριακή 22 Οκτωβρίου 2017 θα πραγματοποιηθεί 6ο Χορωδιακό Φεστιβάλ του Καλλιτεχνικού και Πολιτιστικού Σωματείου Κηφισιάς «Απόλλων Μουσηγέτης» στην Αίθουσα Δημαρχείου Κηφισιάς «Δήμαρχος Βασ Γκατσόπουλος» (Διονύσου και Μυρσίνης).
Η εκδήλωση τελεί υπό την αιγίδα του ΝΠΔΔ Πολιτισμού και Αθλητισμού του Δήμου Κηφισιάς.
Είσοδος ελεύθερη.
Αρχική ανάρτηση.
Το γυναικείο σύνολο της χορωδίας Ambitus Λεοντείου Λυκείου Ν.Σμύρνης θα συμμετέχει την Κυριακή 22/10 με το παρακάτω πρόγραμμα:
1. Sanctus (A.Caplet)
2. Ave Maria (C.Gumi)
3. Ave verum corpus (F.Poulenc)
4. Ave Regina caelorum (R.Dubra)
5. Τέσσερα Τραγούδια της Αγάπης: Βουνά μην πρασινίζετε / Δεντρί του
Παραδείσου (I.Χαλιάσας)
6. Νανούρισμα (Σ.Λασκαρίδης – στ. Σάντη Κοντακτσή)
Πιάνο: Μιχάλης Χανός
Διδασκαλία – Διεύθυνση: Κατερίνα Βασιλικού

4ο Σεμινάριο Χορωδιακής Μουσικής Στέγης
2017-11-10 - 2017-11-13
4ο Πανελλήνιο Σεμινάριο στη Λάρισα με τον Αντώνη Κοντογεωργίου

Αναλυτικές πληροφορίες στη σελίδα του Σεμιναρίου.

4o Διεθνές Χορωδιακό Φεστιβάλ Ναύπλιο Artiva
2017-11-15 - 2017-11-20

8ο Διεθνές Φεστιβάλ Μουσικής
2017-11-17 - 2017-11-20
Ο Σύνδεσμος Φιλαρμονικών Χορωδιών Ελλάδος είναι ο πρώτος πανελλαδικά σύλλογος που οργάνωσε και πραγματοποίησε Φεστιβάλ Φιλαρμονικών και Ορχηστρών στην Αθήνα, Θεσσαλονίκη και σε άλλες μεγάλες πόλεις της Ελλάδας. Iδρύθηκε το 2000 από μία ομάδα καθηγητών μουσικής με στόχο την διάδοση της πολυφωνικής μουσικής μέσω συναυλιών, Φεστιβάλ, μουσικών σεμιναρίων της χορωδιακής και ορχηστρικής μουσικής. Αποτελείται από επταμελές διοικητικό συμβούλιο και πεντακόσια μέλη από την Ελλάδα και το εξωτερικό.
Ο Σύνδεσμος Φιλαρμονικών-Χορωδιών Ελλάδος προκηρύσσει το 8ο Διεθνές Φεστιβάλ Μουσικής στη Θεσσαλονίκη στην Αίθουσα Φίλων Μουσικής του Μεγάρου Μουσικής Θεσσαλονίκης.
Στο φεστιβάλ μπορούν να πάρουν μέρος Φιλαρμονικές Μπάντες, πολυφωνικές Χορωδίες, κάθε είδους Ορχήστρες καθώς και τμήματα Μπαλέτων. Το Φεστιβάλ θα είναι ολοήμερο και θα διεξαχθεί στις 17,18 και 19 Νοεμβρίου του 2017.
Για πληροφορίες και συμμετοχές απευθυνθείτε είτε στο e-mail του Σ.Φ.Χ.Ε. s.f.x.e.1@hotmail.com ή στην ιστοσελίδα του Σ.Φ.Χ.Ε. http://philharmonic6.webnode.gr/ καθώς και στη Γραμματεία του Συνδέσμου 6981308672.
To φεστιβάλ τελεί υπό την αιγίδα των: Υπουργείο Πολιτισμού, Οικονομίας καθώς και του O.Μ.Μ.Θ.

Αφιέρωμα στο Νίκο Γκάτσο (Τρίπολη)
2017-11-24 - 2017-11-28 | Μαλλιαροπούλειο Δημοτικό Θέατρο Τρίπολης, Πλατεία Πετρινού, Τρίπολη, Ελλάδα
4ήμερο (24, 25, 26 και 27 Νοέμβρη 2017) με ποικίλες εκδηλώσεις (χορωδίες, ομιλίες, κοντσέρτα…), στην καρδιά της πόλης, το Μαλλιαροπούλειο θέατρο!
Θέλουμε, να πιστεύουμε, ότι ο λαός της Τρίπολης και της Αρκαδίας, όπως και ο Δήμος Τρίπολης και η Περιφέρεια -Αντιπεριφέρεια- Πελοποννήσου θ’ αγκαλιάσει τον καινούργιο θεσμό, κάτι, που, πριν από χρόνια, έπρεπε να είχε ανεβεί στις ράγες…· όμως, “ποτέ δεν είναι αργά” για μια σοβαρή θέσπιση και διοργάνωση από έναν, εξίσου, σοβαρό, και γνώστη του αντικειμένου, καλλιτεχνικό φορέα, όπως είναι η Χ.Τ….
Ήταν καιρός να υλοποιήσουμε κάτι το μεγάλο και αντάξιο του ΝΙΚΟΥ ΓΚΑΤΣΟΥ, του δικού μας Ν. ΓΚ., τον οποίο τιμούν άλλες πόλεις, κι εμείς, αν και καταδικός μας, πλην αυτού του Ασεάτικου θερινού με τον Μητσιά… ουδέν άλλο!
Για περισσότερες λεπτομέρειες, η Χ.Τ. θα επανέλθει, μέσα στον Οκτώβρη, για Πρόγραμμα, ονόματα κ.λ.π.

Διεθνές Σεμινάριο Μουσικοπαιδαγωγικού Συστήματος Kodály
2017-11-25 10:00 - 2017-11-26 17:00 | Ωδείο Kodály, Κύπρου 61, Χαλάνδρι, 15233, Ελλάδα
Η Πρεσβεία της Ουγγαρίας στην Αθήνα σε συνεργασία με το Ωδείο Kodály
και το Ινστιτούτο Kodály της Μουσικής Ακαδημίας Liszt (Ουγγαρίας)
διοργανώνει ΔΙΕΘΝΕΣ ΣΕΜΙΝΑΡΙΟ Μουσικοπαιδαγωγικού Συστήματος Kodály
το Σάββατο 25 και την Κυριακή 26 Νοεμβρίου 2017, 10 π.μ. – 5 μ.μ.
στην Αίθουσα Συναυλιών “Κώστας Πασχάλης” του Ωδείου Kodály
(Κύπρου 61, Χαλάνδρι – Πίσω από τον Εγκέφαλο – Απέναντι από ΟΑΚΑ)
Διδάσκουν:
Dr. László Robert Nemes, Διευθυντής του Ουγγρικού Ινστιτούτου Kodály
Ειρήνη Πατσέα, Μουσικοπαιδαγωγός (ΜΑ Μ.Σ. Kodály)
Μιχάλης Πατσέας, Διευθυντής του Ωδείου Kodály
Συμμετοχή Δωρεάν:
ΜΟΝΟ αφού συμπληρώσετε την ΑΙΤΗΣΗ διαδικτυακά ή στο kodalycon2@gmail.com
Τηλ. επικοινωνίας: 2106824940, 6942488794

Μουσική Εκδήλωση "Αινείτε τον Θεόν εν χορώ και οργάνω"
2017-11-25 20:00 | Συνεδριακό και Πολιτιστικό Κέντρο Πανεπιστημίου Πατρών, Λ. Ιπποκράτους, Πανεπιστημιούπολη Ρίου, Πάτρα, Ρίο, 26504, Ελλάδα
Κορυφαία μουσική εκδήλωση διοργανώνουν από κοινού η πρωινή εφημερίδα των Πατρών «Γνώμη», με αφορμή την συμπλήρωση 45 ετών κυκλοφορίας της στην πόλη μας και ο πολιτιστικός όμιλος «Θεόδωρος Φωκαεύς» για τον εορτασμό των 12 ετών του, πολιτιστικής ιστορίας και μουσικής πορείας, στα πλαίσια των «Πρωτοκλητείων 2017». Πρόκειται για μία μουσική συνάντηση χορωδιακής κα παραδοσιακής, οργανικής μουσικής, το Σάββατο 25 Νοεμβρίου 2017 και ώρα 8.00 μ.μ., στο Συνεδριακό Κέντρο του Πανεπιστημίου Πατρών με τίτλο: «Αινείτε τον Θεόν εν χορώ και οργάνω». Η επίκαιρη αυτή συναυλία θα περιλαμβάνει Βυζαντινά μέλη, θρησκευτικούς ύμνους και παραδοσιακά τραγούδια. Στην εκδήλωση αυτή θα συμμετέχουν η Βυζαντινή – Παραδοσιακή «Θεόδωρος Φωκαεύς» και η ευρωπαϊκή χορωδία των Πατρών «Cantelena», τις οποίες θα πλαισιώσει η πανελληνίως αναγνωρισμένη Ορχήστρα Παραδοσιακών Οργάνων της Φιλαρμονικής Εταιρείας του Ωδείου Πατρών. Την εκδήλωση θα τιμήσει με την παρουσία του ο Σεβασμιώτατος Μητροπολίτης Πατρών κ.κ. Χρυσόστομος, εκπρόσωποι των Εκκλησιαστικών και πολιτικών Αρχών της πόλης μας και πλήθος φιλόμουσων ακροατών. Στην συναυλία, ο Βυζαντινός χορός θα παρουσιάσει επιλεγμένους ύμνους όλου του ενιαυτού από την τελευταία δισκογραφική του παραγωγή «Υμνολογούμεν Ψάλλοντες», ενώ η χορωδία «Cantelena» θα αποδώσει ευρωπαϊκά θρησκευτικούς ύμνους. Και τα δύο μουσικά σχήματα στη συνέχεια θα τραγουδήσουν Ελληνικά, παραδοσιακά και δημοτικά τραγούδια με την συνοδεία των οργάνων της Ορχήστρας Παραδοσιακών Οργάνων της Φιλαρμονικής Εταιρίας του Ωδείου Πατρών, η οποία θα παρουσιάσει και δικό της μουσικό, παραδοσιακό ρεπερτόριο.
Η Βυζαντινή-Παραδοσιακή Χορωδία «Θεόδωρος Φωκαεύς» ιδρύθηκε στην Αποστολική πόλη των Πατρών στις 17 Σεπτεμβρίου 2005, χάρη στην πρωτοβουλία του γνωστού Ορθοπαιδικού ιατρού και προέδρου της Γεωργίου Βέργου και του διακεκριμένου Καθηγητή Βυζαντινής Μουσικής και εξαίρετου Πρωτοψάλτη του Ι. Ν. Αγ. Σοφίας Πατρών Χαράλαμπου Θεοτοκάτου. Περιλαμβάνοντας κυρίως νέους και πολλά υποσχόμενους μελωδούς, αλλά και έμπειρους γνωστούς Ιεροψάλτες της πόλης μας, η καινούργια χορωδία γρήγορα αναδείχθηκε και καθιερώθηκε ως ένα αξιοζήλευτο πολιτιστικό σύνολο στον χώρο της Βυζαντινής – Παραδοσιακής μουσικής της πόλης των Πατρών και της χώρας μας, πραγματοποιώντας έναν ευγενή αγώνα για την διάσωση και διάδοση της Ελληνοχριστιανικής μουσικής μας κληρονομιάς.
Το όνομά της, το πήρε η χορωδία από το μεγάλο δάσκαλο της Βυζαντινής Μουσικής Θεόδωρο Παπαπαράσχου Φωκαέα, ο οποίος υπήρξε Πρωτοψάλτης, Δάσκαλος της Εκκλησιαστικής Μουσικής, κορυφαίος συγγραφέας και εκδότης μουσικών βιβλίων, ακούραστος πρωτεργάτης της Βυζαντινής μας Υμνογραφίας. Το έμβλημα της χορωδίας «Θεόδωρος Φωκαεύς», συνταιριάζει σε μια εικόνα, την Βυζαντινή Εκκλησιαστική μουσική παράδοση με την Ελληνική ταυτότητα του χορού, συνδυάζοντας τον Βυζαντινό αετό και τα σύμβολα των Βυζαντινών Αυτοκρατόρων με την Ελληνική γαλανόλευκη σημαία, απηχώντας την Εκκλησιαστική μουσική παράδοση του Βυζαντίου στην σύγχρονη εποχή.
Στα 12 χρόνια μουσικής της ιστορίας, η Βυζαντινή – Παραδοσιακή χορωδία «Θεόδωρος Φωκαεύς» συμμετείχε με επιτυχία σε σημαντικά πολιτιστικά γεγονότα της πόλης των Πατρών, αλλά και όλης της Ελλάδας και του απανταχού Ελληνισμού. Παράλληλα, στην 12ετή πορεία του ο Βυζαντινός χορός έχει να παρουσιάσει 8 αξιοζήλευτες δισκογραφικές παραγωγές, που καλύπτουν επικαίρως όλες τις μεγάλες εορτές της Χριστιανοσύνης και οι οποίες περιλαμβάνουν επίσης γνωστά επιλεγμένα μέλη όλου του ενιαυτού. Από τη πολιτιστική διαδρομή της χορωδίας, ξεχωρίζουν οι βραβεύσεις της από το Βασιλικό ζεύγος της Σερβίας το 2010, με την «Ύψιστη Μουσική τιμητική διάκριση», η απονομή της «Πατριαρχικής ευλογίας» του Παναγιωτάτου Οικουμενικού Πατριάρχου κ. κ. Βαρθολομαίου το 2012, μετά την επίσημη εκδήλωση – συναυλία του Οικουμενικού Θρόνου που πραγματοποίησε στον Ι. Ν. Αγ. Τριάδος Σταυροδρομίου, στην Κωνσταντινούπολη, η τιμητική μουσική διάκριση που έχει λάβει από την Γαλλική Ακαδημία Επιστημών για τον ψηφιακό δίσκο των «Πρωτοκλητείων 2008», για την μουσική του ποιότητα και την αρτιότητα παραγωγής του, το «Ευεργετήριο γράμμα» του Σεβασμιωτάτου Μητροπολίτου Πατρών κ.κ. Χρυσοστόμου το 2015, για την δεκαετή συμβολή της στην πνευματική και πολιτιστική ζωή της πόλης των Πατρών και της κοινωνίας μας, η ξεχωριστή τιμητική συμμετοχή και διάκριση στο 11ο Διεθνές Φεστιβάλ Αιγαίου, στην Ερμούπολη της Σύρου, τον Ιούλιο του 2015 και η επίσης, ιδιαίτερα επιτυχημένη συμμετοχή της στο φεστιβάλ Βυζαντινών χορωδιών Πελοποννήσου, στο θέατρο Αρχαίων Κλεωνών Νεμέας, τον Ιούλιο του 2016. Φέτος ο χορός είναι υποψήφιος για τα μουσικά βραβεία της Ελληνικής Ακαδημίας Αθηνών, με την αφορμή της νέας του έκδοσης ενός συλλεκτικού, μουσικού λευκώματος 12ετούς πολιτιστικής ιστορίας.
Η χορωδία ‘Cantelena’ είναι μια νέα χορωδία που ιδρύθηκε το Σεπτέμβριο του 2016, ξεκινώντας τη διαδρομή της στα πολιτιστικά δρώμενα της Πάτρας θέλοντας να καλύψει το κενό της σύγχρονης χορωδίας στην πόλη. Στην Cantelena, λειτουργούν τα χορωδιακά τμήματα: Προπαιδική Χορωδία, Παιδική Χορωδία, Μικτή Χορωδία, Studio Φωνητικής, Θεατρική Ομάδα, ενώ λειτουργεί και τμήμα Pre-Junior που αφορά παιδιά ηλικίας 4-6 χρονών.
Στον πρώτο χρόνο λειτουργίας, τα χορωδιακά τμήματά της Cantelena, μεταξύ άλλων, έδωσαν συναυλίες στην Πάτρα, στο Διεθνές Φεστιβάλ του Ναυπλίου, στο Φεστιβάλ του Δ.Ω. Λάρισας και ήταν επίσημη προσκεκλημένη στο Μουσικό Πασχαλινό Φεστιβάλ της Σόφιας, της Βουλγαρίας. Οργάνωσε και πραγματοποίησε το 1ο «Cantelena’s Festival» στην Πάτρα. Συμμετείχε στην Ιστορική Συναυλία «Όλη η Ελλάδα για τον Μίκη Θεοδωράκη» στο Καλλιμάρμαρο Στάδιο της Αθήνας και επίσης συμμετείχε με απόλυτη επιτυχία στο 2ο Διεθνές Διαγωνιστικό Φεστιβάλ Χορωδιών που διοργανώνει η ¨Interkultur¨, στην Καλαμάτα. Καλλιτεχνική υπεύθυνη της Cantelena είναι η μαέστρος κ. Ελένη Παπαδοπούλου-Αραβαντινού, ενώ στο συνοδευτικό πιάνο παίζει η Μαρίνα Μυλωνά.
Η Ορχήστρα Παραδοσιακών Οργάνων δημιουργήθηκε το 2012, ως αποτέλεσμα της ιδρύσεως Τμήματος Ελληνικής Μουσικής και Παραδοσιακών Οργάνων στη Φιλαρμονική Εταιρία – Ωδείο Πατρών (2010). Ιδρυτής και υπεύθυνος διεύθυνσης και διδασκαλίας είναι ο Γιάννης Παναγιωτόπουλος, καθηγητής παραδοσιακών μουσικών οργάνων και οργανοποιός. Το ρεπερτόριο της ορχήστρας ταξιδεύει από τη Θράκη ως την Κρήτη («Της θάλασσας και της αγάπης – 2012), από το γαλάζιο και την αλμύρα του Αιγαίου («Μεσοπέλαγα αρμενίζω» – 2016), ως τα πλούσια στολίδια και ηχοχρώματα της Πόλης και τα παράλια της Μ. Ασίας («Μούσα άραγε τι τρόπος είναι να σε πω;» – 2013). Παράλληλα, καθιερώθηκαν κάθε χρόνο ως θεσμός οι χριστουγεννιάτικες συναυλίες με κάλαντα και διηγήματα του Δωδεκαημέρου από πολλές περιοχές της Ελλάδας («Να τα πούμε;» – 2012-2017), καθώς επίσης και πασχαλινές συναυλίες σε συνεργασία με διακεκριμένες χορωδίες («Τα Πάθη σου Κύριε» – 2012) και παρουσίαση ύμνων της Μεγάλης Εβδομάδας «εν χορδαίς και φωνάς» σε μελοποιημένη ποίηση του Νίκου Γκάτσου («Επί ξύλου Βλέπουσα» – 2017). Ταυτόχρονα, η ορχήστρα εντρυφά στη μουσική των Ρωμιών Συνθετών της Πόλης κατά τον 17ο αιώνα και τη συμβολή τους στη διαμόρφωση της λόγιας μουσικής της Ανατολής («Ρωμιοί Συνθέτες της Πόλης 17ος-18ος αιώνας» – 2017). Το δυναμικό της ορχήστρας αριθμεί τους είκοσι και πλέον μουσικούς, με πληθώρα παραδοσιακών οργάνων, όπως η πολίτικη λύρα, η κρητική λύρα, το ούτι, το στεριανό λαούτο, το πολίτικο λαούτο, το κανονάκι, η φλογέρα αλλά και όργανα της Δύσης, όπως το βιολί και το κοντραμπάσο.

Απολογιστική Γενική Συνέλευση ΣΤΕΓΗΣ ΕΛΛΗΝΙΚΩΝ ΧΟΡΩΔΙΩΝ
2017-11-26 10:30 | Δημαρχείο Παπάγου – Χολαργού, Περικλέους 55, Χολαργός, Ελλάδα
Αναλυτικές πληροφορίες: http://wp.me/p7mtQQ-1Ay

ΕΤΟΣ KODÁLY - Β' ΣΥΝΑΥΛΙΑ ΩΔΕΙΟΥ KODÁLY
2017-12-03 20:30 - 22:30 | Φιλολογικός Σύλλογος Παρνασσός, Πλατεία Καρύτση, Αθήνα, Αττική, Ελλάδα
Η Πρεσβεία της Ουγγαρίας στην Αθήνα και το Ωδείο Κόνταλυ – Kodály Conservatory (Greece), σε συνεργασία με την Ελληνική Εταιρεία Kodály, διοργανώνουν μεγάλη συναυλία με την συμμετοχή Καθηγητών του Ωδείου, της Παιδικής και της Μικτής Χορωδίας του Ωδείου Kodály, υπό την διεύθυνση του Μιχάλη Πατσέα, συμβάλλοντας στον διεθνή εορτασμό του έτους Kodály (135 χρόνια από την γέννησή του / 50 χρόνια από τον θάνατό του).
Κυριακή 3 Δεκεμβρίου 2017, στις 8.30 μ.μ.,
στην Αίθουσα Συναυλιών του Φιλολογικού Συλλόγου “Παρνασσός”,
Πλατεία Καρύτση, Αθήνα. (Μετρο: Πανεπιστήμιο).
– ΕΙΣΟΔΟΣ ΕΛΕΥΘΕΡΗ –

Θα ερμηνευτούν έργα του Zoltán Kodály:
*Σονάτα για σόλο βιολοντσέλο: Angelos Liakakis
*Επιγράμματα: Φλάουτο: Melina Makri, Σαξόφωνο: Stella Arabatzoglou
*Adagio για βιολί και πιάνο: Βιολί: Maria Michailidou
– Πιάνο: Elke Robersscheuten
Παιδική και Μικτή Χορωδία του Ωδείου Kodály
Βοηθός στη διδασκαλία: George Tziatziafis
Διεύθυνση: Μιχάλης Πατσέας

Μίκης Θεοδωράκης: Αρχιπέλαγος και Κρήτη
2017-12-04 20:00 - 22:00 | ΠΑΛΛΑΣ, Βουκουρεστίου 5, Αθήνα, 10564, Ελλάδα
Μίκης Θεοδωράκης: Αρχιπέλαγος και Κρήτη
Παλλάς, Δευτέρα 4 Δεκεμβρίου 2017, 8:00 μ.μ.
Την Παιδική και την Μικτή Χορωδία του Ωδείου Kodály
διευθύνει ο Μιχάλης Πατσέας.
Σολίστ : Μαίρη Λίντα
Πιάνο – Καλλιτεχνική Διεύθυνση : Τατιάνα Παπαγεωργίου
Ορχήστρα και Μπαλέτο της Όπερας του Κιέβου
Υπό την αιγίδα και με την παρουσία του μεγάλου μας συνθέτη!
(Η συναυλία ήταν προγραμματισμένη για το Ηρώδειο, 9 Οκτωβρίου, αλλά αναβλήθηκε λόγω καιρού)

35ο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΚΑΡΔΙΤΣΑΣ
2017-12-06 - 2017-12-11
Από Τετάρτη 6 έως Κυριακή 10 Δεκεμβρίου 2017 θα πραγματοποιηθεί το 35ο Διεθνές Χορωδιακό Φεστιβάλ Καρδίτσας, κορυφαίος θεσμός του Νομού Καρδίτσας, πρότυπο επαρχιακού Διεθνούς Φεστιβάλ.
Το συγκεκριμένο Χορωδιακό Φεστιβάλ, στο οποίο έχουν λάβει μέρος κορυφαίες χορωδίες από κάθε γωνιά της γης, διακεκριμένες ορχήστρες και σπουδαίοι σολίστ, οργανώνεται από το 1983 στην Καρδίτσα και αποτελεί κορυφαίο καλλιτεχνικό γεγονός, ενώ υλοποιείται υπό την καλλιτεχνική διεύθυνση του Μαέστρου και Καθηγητή Νίκου Ευθυμιάδη. Πάνω από 135 χορωδίες από την Ελλάδα και το Εξωτερικό συμμετέχουν κάθε χρόνο στο Διεθνές Φεστιβάλ Καρδίτσας!
Το 35ο Διεθνές Χορωδιακό Φεστιβάλ Καρδίτσας είναι αφιερωμένο στους κορυφαίους συνθέτες Umberto Giordano (1867-1948) για τα 150 χρόνια από τη γέννησή του, Georg Philipp Telemann (1681-1767) για τα 250 χρόνια από τη γέννησή του, Antonio Lotti (1667-1740) για τα 350 χρόνια από τη γέννησή του, Giovanni Francesco Anerio (1567-1630) για τα 450 χρόνια από τη γέννησή του, Claudio Monteverdi (1567-1643) για τα 450 χρόνια από τη γέννησή του, Gioseffo Zarlino (1517-1590) για τα 500 χρόνια από τη γέννησή του και Heinrich Isaac (1450-1517) για τα 500 χρόνια από το θάνατό του.
Επιπλέον διαθέτει ένα κανονισμό μοναδικό ίσως σε παγκόσμια κλίμακα, γιατί εξασφαλίζει την ταυτόχρονη πραγματοποίηση πολλών πρώτων εκτελέσεων κατόπιν παραγγελίας σε Έλληνες και ξένους συνθέτες βοηθώντας έτσι την σύγχρονη δημιουργία. Ακόμη εξασφαλίζει ένα πολύ μεγάλο αριθμό εκτελεστών, που έρχονται από κάθε γωνιά της Ευρώπης και της οικουμένης.
Θεωρείται το σημαντικότερο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΤΗΣ ΕΛΛΑΔΟΣ με πολλή μεγάλη συμμετοχή ξένων χορωδιών.
Οι πρωτοτυπίες του Φεστιβάλ σε παγκόσμια κλίμακα είναι:
1. Οι Χορωδίες που λαμβάνουν μέρος έχουν την ευχέρεια να παρουσιάσουν έργα συγκεκριμένων εποχών.
2. Στο τέλος κάθε βραδιάς σε ειδική συζήτηση, εφόσον το επιθυμούν, με την Κριτική Επιτροπή οι διευθυντές των χορωδιών δέχονται υποδείξεις για βελτίωση κ.λπ.
3. Οι Χορωδίες δύνανται να εκτελούν και να ερμηνεύουν μεταξύ των άλλων και έργα αρχαίας ελληνικής, βυζαντινής, γρηγοριανής και σύγχρονης ελληνικής μουσικής.
4. Στο τέλος κάθε βραδιάς, όλες οι χορωδίες μαζί ή επιλεγμένα μέλη τους ερμηνεύουν, εφόσον το επιθυμούν, ένα έργο έλληνα ή ξένου συνθέτη σε πρώτη εκτέλεση, το οποίο διευθύνεται κάθε φορά από ένα μέλος της Διεθνούς Κριτικής Επιτροπής του Φεστιβάλ. Με τον τρόπο αυτό οι μαέστροι και οι χορωδίες, ελληνικές και ξένες, για την καλύτερη προετοιμασία των κοινών έργων έχουν την ευκαιρία να συνεργαστούν, να δουλέψουν ΕΡΓΑΣΤΗΡΙΑΚΑ υπό την διεύθυνση διακεκριμένων μαέστρων, σε πολύ αξιόλογα αλλά άγνωστα έργα αποκομίζοντας πολλά τεχνικά οφέλη, ενώ παράλληλα ανανεώνουν και το ρεπερτόριό τους.
5. Τα έργα αυτά Ελλήνων και ξένων συνθετών γράφονται ύστερα από παραγγελία ειδικά για το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ.
6. Το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ εκτός από το Διεθνές Φεστιβάλ Χορωδιών περιλαμβάνει πληθώρα άλλων εκδηλώσεων που συνίστανται σε: βραδιές όπερας, συμφωνικής μουσικής, θρησκευτικής μουσικής σε μοναστήρια, σε εκκλησίες, σε ανοιχτά θέατρα της Λίμνης Πλαστήρα, σε αίθουσες εκδηλώσεων ξενοδοχείων της περιοχής, στην αίθουσα εκδηλώσεων του Ωδείου Ευθυμιάδη, εμφανίσεις φιλαρμονικών, εκθέσεων ζωγραφικής και χαρακτικής κ.ά.
Με τον τρόπο αυτό προβάλλεται διεθνώς η μουσική μας κληρονομιά και παράλληλα δίνεται η ανάλογη σημασία στην μελέτη και ερμηνεία του Γρηγοριανού μέλους.
Για πρώτη φορά παγκοσμίως η βυζαντινή και η αρχαία ελληνική μουσική συμμετέχουν ισότιμα με το γρηγοριανό μέλος και την Αναγεννησιακή πολυφωνία.
Μια άλλη δυνατότητα των χορωδιών είναι να εκτελούν έργα του 15ου και 16ου αιώνα που δίνει στις χορωδίες τη δυνατότητα να μελετήσουν και να εμβαθύνουν στα αριστουργήματα της κλασικής πολυφωνίας. Εκτός από την εκτέλεση έργων ρομαντικών συνθετών, μπορούν να εκτελούν έργα σύγχρονων συνθετών καθώς και παραδοσιακή μουσική κάθε χώρας.
Για την επιτυχία της όλης εκδήλωσης συμβάλλουν η Ιερά Μητρόπολη Θεσσαλιώτιδος και Φαναριοφερσάλων, η Περιφερειακή Ενότητα Καρδίτσας (Περιφέρεια Θεσσαλίας) ο Δήμος Καρδίτσας και η Πανελλήνια Ομοσπονδία Χορωδιών και Διευθυντών Χορωδιών.
Το Φεστιβάλ πραγματοποιείται στο Δημοτικό Κινηματοθέατρο Καρδίτσας, στην αίθουσα εκδηλώσεων του ξενοδοχείου Mouzaki Palace ενώ παράλληλες εκδηλώσεις γίνονται στην Λίμνη Πλαστήρα, σε μοναστήρια της περιοχής και στην αίθουσα εκδηλώσεων του Ωδείου Ευθυμιάδη.
Για περισσότερες πληροφορίες, τον Κανονισμό και τη Δήλωση Συμμετοχής οι ενδιαφερόμενοι μπορούν να απευθύνονται στη Γραμματεία του Φεστιβάλ: Κολοκοτρώνη 38 και Ύδρας Τ.Κ. 43100 Καρδίτσα, Τηλ:24410-75440, 24410-42896, Fax:24410-21970, Ε-mail: nke@otenet.gr
ΛΗΞΗ ΔΗΛΩΣΕΩΝ ΣΥΜΜΕΤΟΧΗΣ 10 ΝΟΕΜΒΡΊΟΥ 2017

Χριστουγεννιάτικη Συναυλία Δήμου Φιλοθέης - Ψυχικού
2017-12-14 20:00
Πέμπτη 14 Δεκεμβρίου 2017, 20:15

Χριστουγεννιάτικο Κοντσέρτο Πολυφωνικής 2017
2017-12-16 - 2017-12-18 | Συνεδριακό και Πολιτιστικό Κέντρο Πανεπιστημίου Πατρών, Λ. Ιπποκράτους, Πανεπιστημιούπολη Ρίου, Πάτρα, Ρίο, 26504, Ελλάδα
Στην τελική ευθεία βρίσκονται οι προετοιμασίες για το μεγάλο εορταστικό θεσμό του ΧΡΙΣΤΟΥΓΕΝΝΙΑΤΙΚΟΥ ΚΟΝΤΣΕΡΤΟΥ της ‘’ΠΟΛΥΦΩΝΙΚΗΣ’’, που φέτος θα πραγματοποιηθεί 16 και 17 Δεκεμβρίου, στο Συνεδριακό και Πολιτιστικό Κέντρο του Πανεπιστημίου Πατρών, στις 8 και στις 7.30 το βράδυ αντιστοίχως.
Οι γιορταστικές και επίσημες αυτές συναυλίες του Οργανισμού της ΠΟΛΥΦΩΝΙΚΗΣ, που ως γνωστόν, αποτελούν τις μεγαλύτερες Χριστουγεννιάτικες συναυλίες της πόλης μας, θα υλοποιηθούν με τη συμμετοχή της ΣΥΜΦΩΝΙΚΗΣ ΟΡΧΗΣΤΡΑΣ ‘’SINFONICA’’, των επιφανών σοπράνων Κάτιας Πάσχου και Ήρας Ζέρβα, της Ακαδημίας χορού Ελένης Μπαλαφούτη, αλλά και χορωδιακών και Ορχηστρικών τμημάτων του Οργανισμού, ήτοι σύνολο 350 ερμηνευτές.
Το Χριστουγεννιάτικο Κοντσέρτο της ΠΟΛΥΦΩΝΙΚΗΣ, θα πραγματοποιηθεί με τη συνδιοργάνωση της ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ και με την ευγενική υποστήριξη του ΠΑΝΕΠΙΣΤΗΜΙΟΥ ΠΑΤΡΩΝ, του ΠΟΛΙΤΙΣΤΙΚΟΥ ΟΡΓΑΝΙΣΜΟΥ ΔΗΜΟΥ ΠΑΤΡΕΩΝ και του ΟΡΓΑΝΙΣΜΟΥ ΛΙΜΕΝΟΣ ΠΑΤΡΩΝ.
Μεγάλοι χορηγοί: ΛΟΥΞ ΜΑΡΛΑΦΕΚΑΣ ΑΒΕΕ, WEST AE, εφημερίδα: ΠΕΛΟΠΟΝΝΗΣΟΣ. Χρυσοί χορηγοί: ΟΛΥΜΠΙΑ ΟΔΟΣ, ΦΡΟΝΤΙΔΑ ΥΓΕΙΑΣ-ιατρική διαγνωστική. Αργυροί χορηγοί: ΚΥΑΝΟΥΣ ΣΤΑΥΡΟΣ ΠΑΤΡΩΝ ΑΕ- Μονάδα χρόνιας αιμοκάθαρσης/ Κωνσταντίνος Τρίγκας, DUR, NEW MEDIA SOFT. Χορηγοί: Πατραϊκή Χαρτοποιία ΑΕ ELITE, ΑΤΕ Χ.Κ.ΧΡΙΣΤΟΠΟΥΛΟΣ, επιχ.ΒΟΧ, ΚΤΕΛ ΑΧΑΪΑΣ. Υποστήριξη: ΔΟΥΒΡΗΣ, MED FRIGO AE, ΜΠΑΧΑΡΙΚΑ ΚΑΓΙΑ, ΟΠΤΙΚΑ ΚΑΡΑΜΟΥΖΗΣ, επιχ. ΛΑΪΝΙΩΤΗ, ΓΡ. ΓΕΝ. ΤΟΥΡΙΣΜΟΥ ΜΑΡΓΕΛΗΣ, FRESH MEAT- Κρεοπωλείο, Ξενοδοχείο ΒΥΖΑΝΤΙΝΟ, Trattoria I SEGRETI DI PASTA. Ειδικοί χορηγοί: Βιβλιοπωλείο DISCOVER, KING GEORGE HALL, Ανθοπωλείο ΚΟΥΤΡΟΥΜΠΑΣ, Ποτοποιία Χάχαλη, Στούντιο Φωτογραφίας: Χάρης Αναγνωστόπουλος.
Χορηγοί επικοινωνίας: Εφημερίδες: ΠΕΛΟΠΟΝΝΗΣΟΣ, Η ΓΝΩΜΗ, ΣΥΜΒΟΥΛΟΣ ΕΠΙΧΕΙΡΗΣΕΩΝ, ΑΧΑΪΚΟΣ ΤΥΠΟΣ, TRIP, NAYΠΑΚΤΙΑ PRESS, ΚΟΣΜΟΣ. Ιστοσελίδες: pelop.gr, the BEST news, PATRAS EVENTS.gr, TEMPO 24.gr, PATRAS tv, imerisios.gr, Juniors Club.gr, dete.gr, Achaia News.gr. Ραδιοφωνικοί σταθμοί: ΕΡΤ ΠΑΤΡΑΣ, ΣΚΑΙ 89.4, Μελωδία 99.2, SPORT24 104.1 Radio Πάτρα, ALPHA PATRAS 94.4, TOP FM 93, ΡΥΘΜΟΣ 94.9, ΡΑΔΙΟ ΠΑΤΡΑ 106.5, ΛΥΧΝΟΣ Ραδιοφωνικός Σταθμός Ι.Μ. ΠΑΤΡΩΝ, UP FM, smart fm 100.7, wave 97.4, melody 88.8, Lepanto radio 101.4. Τηλεοπτικοί σταθμοί: ΙΟΝΙΑΝ, ΛΥΧΝΟΣ, LEPANTO, BEST TV ΑΧΑΪΑΣ.
Τηλεοπτική παραγωγή: ΙΟΝΙΑΝ. Απ’ ευθείας ραδιοφωνική μετάδοση: ΕΡΤ ΠΑΤΡΑΣ.

Χριστουγεννιάτικο Μουσικό Bazaar Rosarte
2017-12-16 16:00 - 19:30
Η βραβευμένη από την Ακαδημία Αθηνών παιδική χορωδία Rosarte, στοχεύοντας πάντα ψηλότερα,ετοιμάζεται να διεκδικήσει μια νέα διάκριση στην επόμενη χορωδιακή Ολυμπιάδα, που θα διεξαχθεί στην Νότια Αφρική στην πόλη Tshwane της Pretoria. (10th world choir games – Tshwane, South Africa 4-14/7/2018).
Η συμμετοχή μας αυτή τελεί υπό την ΑΙΓΙΔΑ ΤΗΣ ΑΥΤΟΥ ΕΞΟΧΟΤΗΤΟΣ ΤΟΥ ΠΡΟΕΔΡΟΥ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΚΥΡΙΟΥ ΠΡΟΚΟΠΙΟΥ ΠΑΥΛΟΠΟΥΛΟΥ.
Η Rosarte είναι ήδη κάτοχος δύο χρυσών Ολυμπιακών μεταλίων (World choirgames GRAZ 2008 & RIGA 2014).
Ο στόχος μας είναι εξαιρετικά δύσκολος λόγω των δυσβάσταχτων εξόδων που θα επωμιστούν οι οικογένειές μας.
Στα πλαίσια των δράσεων μας για την υποστήριξη αυτής μας της προσπάθειας, προγραμματίζουμε μια σειρά από εκδηλώσεις.
Το Σάββατο και την Κυριακή 16 &17 Δεκεμβρίου ’17 οργανώνουμε ένα ΧΡΙΣΤΟΥΓΕΝΝΙΑΤΙΚΟ ΜΟΥΣΙΚΟ ΜΠΑΖΑΑΡ🎵
Στο ΠΟΛΙΤΙΣΤΙΚΟ ΚΕΝΤΡΟ ” ΜΕΛΙΝΑ”, Ηρακλειδών 66, ΘΗΣΕΙΟ
στο παλαιό πιλοποιείο του ΠΟΥΛΟΠΟΥΛΟΥ, ( στάση ΜΕΤΡΟ: ΚΕΡΑΜΕΙΚΟΣ).
ΩΡΑ: ΣΑΒΒΑΤΟ 16/12: 10:00-20:00
ΚΥΡΙΑΚΗ 17/12:10:00-18:30
Σε αυτόν τον πανέμορφο και ιστορικό χώρο του Δ.Αθηναίων, θα έχετε την ευκαιρία να παρακολουθήσετε ΑΝΟΙΧΤΗ ΠΡΟΒΑ των τμημάτων της Rosarte, καθώς και να στηρίξετε την χορωδία μας αγοράζοντας από το μπαζάαρ μας, ενώ θα ακούτε ζωντανά τις αγγελικές φωνές των χορωδών μας!
ΑΝΟΙΧΤΗ ΠΡΟΒΑ Rosarte
Σάββατο 16 Δεκεμβρίου 2017
Τμήμα 4 ( παιδικό – νεανικό)
16:00-16:30
16:30-17:00
17:00-17:30
17:30-18:00
18:30-19:00
19:00-19:30
ΚΥΡΙΑΚΗ 17 Δεκεμβρίου 2017
Τμήματα 1-2-3( φωνητικής προετοιμασίας και παιδικό)
11:30-12:00
12:00-12:30
(Διάλειμμα)
13:00-13:30
13:30-14:00
Καθώς και το παιδικό/νεανικό μας τμήμα:
15:00-15:30
15:30-16:00
16:30-17:00
( διάλειμμα)
17:30-18:00
18:00-18:30
Θα τηρηθεί σειρά προτεραιότητας στην παρακολούθηση των προβών.
Δηλώστε ώρα προτίμησης στην κα Αλαφούζου. (6977247494)
ΣΤΟΙΧΕΙΑ ΕΠΙΚΟΙΝΩΝΙΑΣ ROSARTE
www.rosarte.gr
FACEBOOK & YOUTUBE: ROSARTE CHILDREN’S CHOIR
e mail: rosartechildrenschoir@gmail.com

Η Παιδική Χορωδία Ωδείου Kodály με την ΚΟΑ στο ΜΜΑ: Καρυοθραύστης
2017-12-16 20:30 - 2017-12-17 23:30
Η Παιδική Χορωδία Ωδείο Κόνταλυ – Kodály Conservatory (Greece)
(διδασκαλία Μιχάλης Πατσέας)
συμμετέχει με την Κρατική Ορχήστρα Αθηνών,
στις 16 & 17 Δεκεμβρίου 2017, στις 20.30, στο Μέγαρο Μουσικής Αθηνών:
” Ένας αλλιώτικος Καρυοθραύστης” για μικρούς και μεγάλους.
Animation χορεύουν στους ρυθμούς των μελωδιών του Τσαϊκόφσκυ
και ζωντανεύουν το ομώνυμο παραμύθι, με τη βοήθεια των “1895 Cinematic Creations”.
Διεύθυνση : Νίκος Χαλιάσας

e-tickets http://www.megaron.gr/default.asp?pid=5&la=1&evID=3827
The Kodály Conservatory Children’s Choir (director: Michalis Patseas)
is taking part in the great production of the Athens State Orchestra:
“Tschaikovsky: Nutcracker.”
16 & 17 December (8.30) at Megaron – The Athens Concert Hall.
The unforgettable melodies of Tchaikovsky will come alive,
just like our story’s Nutcracker, through an imaginative animation that will move children and adults alike.

ΧΡΙΣΤΟΥΓΕΝΝΙΑΤΙΚΟ ΚΟΝΣΕΡΤΟ "ΧΡΙΣΤΟΣ ΕΤΕΧΘΗ"
2017-12-17 19:00

Η Μικτή Χορωδία Ωδείου Kodály με το Ensemble 1619 MAGNIFICAT
2017-12-17 19:30 - 21:30 | 6ο Δημοτικό σχολείο Μεταμόρφωσης, Πάρνηθος 20, Μεταμόρφωση, Αττική, 144 52
«Magnificat anima mea»
Κυριακή 17 Δεκεμβρίου 2017, 19.30.
6ο Δημοτικό σχολείο Μεταμόρφωσης,
Πάρνηθος 20, 144 52. (Αίθουσα Πολλαπλών Χρήσεων)
ΕΙΣΟΔΟΣ ΕΛΕΥΘΕΡΗ
Έργα: Charpentier, Vivaldi, Buxtehude, Biber, Bach.
ΣΟΛΙΣΤΕΣ
Νάντια Φιόρου, Αναστασία Συμεωνίδου, σοπράνο.
Νίκος Σπανάτης, κόντρα-τενόρος. Γιάννης Φίλιας, τενόρος.
Δημοσθένης Χρ. Σταυριανός, βαρύτονος.
ENSEMBLE 1619 – Early music on period instruments :
Maria Kaluzhskikh, Gabriele Toscani, μπαρόκ βιολί.
Αλίζια Μαλασιώτη, Μαρία Κολέτου, φλάουτο dolce.
Fabiola Ojeda, μπαρόκ βιολοντσέλο.
Τσέμπαλο και διεύθυνση: Γεράσιμος Χοϊδάς

Μικτή Χορωδία του Ωδείου Kodály
Διεύθυνση : Μιχάλης Πατσέας
https://www.facebook.com/events/1421312557968102/

Και επί γης ειρήνη (Θρησκευτική Συναυλία)
2017-12-18 19:30
Αγία Παρασκευή, 18 Δεκεμβρίου 2017.

Χριστουγεννιάτικη Συναυλία VOCAL
2017-12-23 21:00

Σεμινάριο ΦΩΝΗ & ΕΠΙΤΥΧΙΑ
2018-01-20 - 2018-01-22
Ένα σεμινάριο διάρκειας 1,5 μέρας (12 ωρών) που θα πολλαπλασιάσει τις ευκαιρίες για επαγγελματική και προσωπική επιτυχία.
Για όσους επιθυμούν να βελτιώσουν την επιρροή τους σε επαγγελματικό και προσωπικό περιβάλλον μέσα από την ανάπτυξη βαθιάς και γεμάτης αυτοπεποίθηση φωνής, διότι η ποιότητα της φωνής και των λεγομένων καθορίζει την ποιότητα της ζωής μας. Πιο συγκεκριμένα ο όγκος, η έκταση και άλλα χαρακτηριστικά της φωνής δίνουν πληροφορίες για το αν κάποιος νοιώθει εσωτερική γαλήνη, αυτοπεποίθηση και σταθερότητα στη ζωή του ή βιώνει συναισθήματα θυμού, απογοήτευσης, φόβου, ανασφάλειας κλπ
Πρόκειται για συνδυασμό διδασκαλίας με βάση:

τις αρχές του Κρατικου Ωδείου Τσαϊκόφσκυ της Μόσχας
βιωματικές ασκήσεις αναπνοής, προσώπου και σώματος

με αντικείμενο την βελτίωση του χρώματος, της εκφραστικότητας, του όγκου και της έκτασης της φωνής.
Η ειδικός Φωνής Νίνα Καλούτσα είναι κάτοχος διπλώματος και μάστερ Όπερας από το Ωδείο Τσαϊκόφσκυ της Μόσχας και τα τελευταία έξι χρόνια έχει βοηθήσει εκατοντάδες ιδιώτες και στελέχη εταιρειών (σεμινάρια φωνής, team building) να βελτιώσουν την επικοινωνία τους μέσα από την ανάπτυξη βαθιάς και γεμάτης αυτοπεποίθηση φωνής.
Πιο συγκεκριμένα στο σεμινάριο θα διδαχτείτε πώς:

να πείθετε και να σαγηνεύετε με τη φωνή σας, καθώς μιλάτε με μεγαλύτερη αυτοπεποίθηση
να αναπνέετε καλύτερα
να εκφράζετε τα επιχειρήματά σας με πιο πειστικό και σίγουρο τρόπο
να εκφράζεστε με ακρίβεια
να αυξήσετε την ηγετική επιρροή σας
να εκφράζετε μεγαλύτερη κλίμακα συναισθηματικών αποχρώσεων
να κατανοείτε καλύτερα το συναίσθημα και τη διάθεση του συνομιλητή σας από τον τρόπο με τον οποίο μιλάει
να χρησιμοποιείτε λέξεις κλειδιά με υψηλή ενέργεια
να αντιμετωπίσετε ζητήματα στις φωνητικές χορδές και το λαιμό γενικότερα, όπως: βραχνάδα, κούραση, όζοι κλπ
να αλλάζετε την ενέργεια του να «ζεις» στο παρελθόν με το να «ζεις» σε ένα νέο παρόν και να δημιουργείς διαφορετικό μέλλον
να «καλλιεργήσετε» την προσοχή σας ως δεξιότητα
να εκπαιδεύσετε νου και σώμα να βρίσκονται στην παρούσα στιγμή
να αντιμετωπίσετε στρεσογόνες καταστάσεις με επιτυχία
να απελευθερώνετε την «φυλακισμένη» συναισθηματική ενέργεια του σώματός σας και να τη χρησιμοποιείτε για να δημιουργήσετε μια νέα πραγματικότητα
να εκπέμπετε νέα ηλεκτρομαγνητικά κύματα για να δημιουργήσετε νέες ευκαιρίες στη ζωή σας

Με τη μέθοδο ΦΩΝΗ & ΕΠΙΤΥΧΙΑ η βελτίωση της φωνής μπορεί να οδηγήσει σε ένα ταξίδι προσωπικής αλλαγής και μεταμόρφωσης. Μέσα από μία σειρά διαδραστικών ασκήσεων και συνειδητοποιήσεων ο ασκούμενος διδάσκεται πώς λειτουργεί ο μηχανισμός της αναπνοής του, μαθαίνει «να αντλεί από βαθιά», ενεργοποιώντας τον εγκέφαλο και «επαναπρογραμματίζει» το σώμα του με νέες σκέψεις και πεποιθήσεις, καθώς πλέον ολόκληρη η υπόστασή του στηρίζει τα λεγόμενά του και όχι μόνο ο λαιμός και ο νους.
Το σεμινάριο επαναλαμβάνεται τέσσερις φορές τη σεζόν 2017-18.

18 & 19 Νοεμβρίου 2017
20 & 21 Ιανουαρίου 2018
17 & 18 Μαρτίου 2018
12 & 13 Μαίου 2018

Ώρες διεξαγωγής για όλες τις ημερομηνίες: Σάββατο 17.00 – 20.30 & 10.00 – 19.00
Αξία σεμιναρίου: 120 ευρώ
Διοργάνωση – Εγγραφές: Better World
e-mail: info@better-world.gr
Τηλ.: 2130439673 – 6936527527

Εργαστήρι Διεύθυνσης Χορωδίας με τον Δημήτρη Κτιστάκη
2018-01-26 - 2018-01-29
Στο σεμινάριο θα διδαχθούν οι αρχές της διεύθυνσης χορωδίας σε αρχάριο αλλά και σε προχωρημένο επίπεδο.
Ιδιαίτερη έμφαση θα δοθεί στην πλαστικότητα της διεύθυνσης, στις ασκήσεις οι οποίες συμβάλλουν στην ανεξαρτησία των χεριών, στις ομοιότητες και διαφορές ανάμεσα στη διεύθυνση χορωδίας και ορχήστρας, καθώς και στη διεύθυνση Ρετσιτατίβων Ορατορίου και Όπερας.
Η διεύθυνση απλών και σύνθετων μέτρων, οι στυλιστικές διαφορές διεύθυνσης ανά εποχή καθώς και η αρμόζουσα προετοιμασία των μαέστρων φωνητικών και οργανικών συνόλων πριν την πρόβα αλλά και τη συναυλία, είναι κάποια από τα θέματα που θα απασχολήσουν τους συμμετέχοντες.
Ο Δημήτρης Κτιστάκης, συνεργαζόμενος μαέστρος της χορωδίας της ΕΡΤ και διδάσκων στο ΤΜΣ του Ιονίου Πανεπιστημίου, είναι ο προσκεκλημένος μαέστρος και δάσκαλος στο Εργαστήρι Διεύθυνσης Χορωδίας (15 ωρών) που διοργανώνει η Ελληνική Ένωση για τη Μουσική Εκπαίδευση.
Συμμετοχή (δήλωση και πληρωμή μέχρι τις 13 Ιανουαρίου 2018):
Μέλη της Ε.Ε.Μ.Ε. (2018): 60 ευρώ
Μη μέλη της Ε.Ε.Μ.Ε.: 100 ευρώ
Πληρωμή μετά τις 14 Ιανουαρίου 2018:
Μέλη της Ε.Ε.Μ.Ε. (2018): 100 ευρώ
Μη μέλη: 150 ευρώ
Δηλώστε συμμετοχή στη διεύθυνση:
https://goo.gl/forms/RmocbT8D3KS8XnU32
Περιορισμένος αριθμός συμμετεχόντων.
Θα τηρηθεί σειρά προτεραιότητας.

Η Χορωδία της ΕΡΤ στις Σπέτσες
2018-02-03 - 2018-02-04
Η Χορωδία της ΕΡΤ στις εορταστικές εκδηλώσεις στη μνήμη των Τριών Νεομαρτύρων στις Σπέτσες
Σάββατο 3 Φεβρουαρίου 2018, ώρες 08:30 & 18:00
Η Χορωδία της ΕΡΤ, στο πλαίσιο της μεγάλης θρησκευτικής εορτής των Τριών Νεομαρτύρων που πραγματοποιείται κάθε χρόνο στο νησί των Σπετσών, συμμετέχει στην επίσημη Θεία Λειτουργία που θα τελεστεί στον ιερό ναό των Τριών Νεομαρτύρων, το Σάββατο 3 Φεβρουαρίου 2018 και ώρα 08:30.
Το απόγευμα της ίδιας ημέρας (18:00) και στον ίδιο ναό, η Χορωδία της ΕΡΤ θα παρουσιάσει έργα των Orlando D. Lasso, Pierre Passerau, Μίκη Θεοδωράκη και Μάνου Χατζιδάκι, προς τιμήν εξεχουσών προσωπικοτήτων του νησιού των Σπετσών.
-Διεύθυνση χορωδίας: Αντώνης Κοντογεωργίου
-Ώρα έναρξης πρωινής Θείας Λειτουργίας: 08:30
-Ώρα έναρξης απογευματινής συναυλίας: 18:00
Είσοδος: Ελεύθερη
Πληροφορίες στο τηλέφωνο: 22980 72423

Φιλανθρωπική Συναυλία της "ΣΟΝΕ"
2018-02-17 20:00
Συναυλία της Συμφωνικής Ορχήστρας Νέων Ελλάδος (Youth Symphony Orchestra of Greece) για τα παιδιά της Παιδοογκολογικής Μονάδας του ΑΧΕΠΑ Βελλίδειο Συνεδριακό Κέντρο Σάββατο 17 Φεβρουαρίου 2018, στις 20:00
Συμμετέχουν: ο Τενόρος Σταύρος Σαλαμπασόπουλος, ο Ιωάννης Λαζόπουλος, η Άσπα Μαυρίδου και οι τραγουδιστές της ΣΟΝΕ: Έλενα Τιτίρλα & Νικόλας Σαββίδης.
– Γυναικεία Χορωδία «Νηρηίδες» Δήμου Παλαιού Φαλήρου (Μουσική Διδασκαλία: Κατερίνα Βασιλικού)
– Γυναικεία Χορωδία »Καλλιτεχνήματα» (Μουσική Διδασκαλία: Μαρία Μιχαλοπούλου)
– Παιδική Χορωδία Ι.Ν. Αγ. Βαρβάρας Αργυρούπολης (Μουσική Διδασκαλία: Λώρα Πετροπούλου)
– Παιδική Χορωδία Αιγινίου «Canto Olympus» (Μουσική Διδασκαλία: Μιχάλης Καριοφυλλίδης)
– »Αγγέλων Φωνές»: Παιδική – Νεανική Χορωδία Ι. Μ. Σερρών & Νιγρίτης (Μουσική Διδασκαλία: Μαρία Κουβακλή)
– Παιδική – Νεανική Χορωδία Πολιτιστικού Συλλόγου Αθανασίου Χριστόπουλου Καστοριάς (Μουσική Διδασκαλία: Δημήτρης Θεοδωράκης)
– Παιδική – Νεανική Χορωδία της ΣΟΝΕ (Μουσική Διδασκαλία: Ευάγγελος Αραμπατζής)
– Το συγκρότημα: Monimas
Διευθύνει ο Ευάγγελος Αραμπατζής
Τα έσοδα της συναυλίας θα διατεθούν στην Παιδοογκολογική μονάδα του ΑΧΕΠΑ.
Χορηγοί Επικοινωνίας: ΕΡΤ Α.Ε. / ΕΡΤ3 / 102fm ΕΡΤ3 / 9,58fm ΕΡΤ3

10η ΔΙΕΘΝΗΣ ΣΥΝΑΝΤΗΣΗ ΣΧΟΛΙΚΩΝ ΧΟΡΩΔΙΩΝ ΚΑΡΔΙΤΣΑΣ
2018-03-01 - 2018-03-19
Από 1 έως 18 Μαρτίου 2018
Μία πολύ σημαντική Πολιτιστική και Εκπαιδευτική εκδήλωση διοργανώνεται στα πλαίσια του 36ου Διεθνούς Φεστιβάλ Καρδίτσας τον προσεχή Μάρτιο του 2018 στην Καρδίτσα, που αφορά όλες τις σχολικές Χορωδίες της Ελλάδος, με πρωτοβουλία της Πανελλήνιας Ομοσπονδίας Χορωδιών και Διευθυντών Χορωδίας και της Διεύθυνσης Περιφερειακής Εκπαίδευσης Θεσσαλίας.
Συγκεκριμένα, η 10η ΔΙΕΘΝΗΣ ΣΥΝΑΝΤΗΣΗ ΣΧΟΛΙΚΩΝ ΧΟΡΩΔΙΩΝ του 36ου Διεθνούς Φεστιβάλ Καρδίτσας, κορυφαίου Φεστιβαλικού θεσμού και πρότυπο επαρχιακού Φεστιβάλ, θα πραγματοποιηθεί από 1- 18 Μαρτίου 2018, στην πόλη της Καρδίτσας, υπό την αιγίδα του Υπουργείου Παιδείας, Έρευνας και Θρησκευμάτων.
Η 10η Διεθνής Συνάντηση Σχολικών Χορωδιών είναι αφιερωμένη στους κορυφαίους συνθέτες Claude Debussy (1862-1918) για τα 100 χρόνια από το θάνατό του, Gioachino Rossini (1792-1868) για τα 150 χρόνια από το θάνατό του, Charles Gounod (1818-1893) για τα 200 χρόνια από τη γέννησή του, François Couperin (1668-1733) για τα 350 χρόνια από τη γέννησή του, Giulio Caccini (1550-1618) για τα 400 χρόνια από το θάνατό του, Pomponio Nenna (1550-1618) για τα 400 χρόνια από το θάνατό του, Adriano Banchieri (1568-1634) για τα 450 χρόνια από τη γέννησή του, Loyset Compère (1445-1518) για τα 500 χρόνια από το θάνατό του και Pierre de La Rue (1460-1518) για τα 500 χρόνια από το θάνατό του.
Πρόκειται για ένα μοναδικό θεσμό με τον οποίο γίνεται ουσιαστική αισθητική παρέμβαση στην ουσία της Καλλιτεχνικής Αγωγής και Παιδείας.
Για ένατη φορά πραγματοποιείται ένας Χορωδιακός Θεσμός που αφορά όλες τις σχολικές Χορωδίες (παιδικές-νεανικές) και βοηθά στην ανάπτυξη της μουσικής και Χορωδιακής εκπαίδευσης του τόπου μας. Πρόκειται για μια Χορωδιακή Πανδαισία από σχολικές χορωδίες της Ελλάδος, καθώς και την συμμετοχή εκλεκτών ξένων χορωδιών.
Στην 10η Διεθνή Συνάντηση Σχολικών Χορωδιών μπορούν να λάβουν μέρος σχολικές χορωδίες (παιδικές-νεανικές-μεικτές) από σχολικές μονάδες της Πρωτοβάθμιας και Δευτεροβάθμιας Εκπαίδευσης, που θα δηλώσουν συμμετοχή.
Η εκδήλωση πραγματοποιείται στα πλαίσια του 35ου Διεθνούς Χορωδιακού Φεστιβάλ Καρδίτσας, που αποτελεί κορυφαίο μουσικό και πολιτιστικό θεσμό του Νομού Καρδίτσας και τελεί υπό την καλλιτεχνική διεύθυνση του καθηγητή και Μαέστρου Νίκου Ευθυμιάδη.
Το πρόγραμμα είναι διαρκείας 10-20 λεπτών για κάθε Χορωδία. Σε όλες τις χορωδίες και τους διευθυντές θα δοθούν Διπλώματα Συμμετοχής.
Είναι δε γνωστό ότι ο κορυφαίος Ελβετός παιδαγωγός Πεσταλότζι θεωρεί την χορωδία ως το αναντικατάστατο μέσο για την ηθική διαπαιδαγώγηση των νέων διαμέσου της σχολικής εκπαίδευσης.
Η 10η Διεθνής Συνάντηση Σχολικών Χορωδιών αποτελεί το βήμα παρουσίασης της σημαντικής δουλειάς που επιτελούν οι καθηγητές Μουσικής στα σχολεία.
Στόχος της διοργάνωσης είναι η καλλιέργεια της Χορωδιακής Τέχνης ως δημιούργημα του Αρχαίου Ελληνικού Πολιτισμού, η φωνητική εξάσκηση των μαθητών και η ενθάρρυνση των σχολικών μονάδων στη δημιουργία αξιόλογων Χορωδιών, οι οποίες μπορούν να εκπροσωπούν την Ελλάδα σε Διεθνή Φεστιβάλ, Διαγωνισμούς και Συναντήσεις Χορωδιών. Παράλληλα, αναδεικνύεται το τεράστιο εκπαιδευτικό έργο του Καθηγητή Μουσικής της Πρωτοβάθμιας και Δευτεροβάθμιας Εκπαίδευσης διαμέσου του Χορωδιακού εργαλείου.
Επίσης, θα υπάρξουν και πρώτες παγκόσμιες εκτελέσεις σε έργα Ελλήνων και ξένων συνθετών, ύστερα από παραγγελία του Φεστιβάλ σε σημαντικούς συνθέτες.
Το Διεθνές Φεστιβάλ Καρδίτσας αναλαμβάνει να προωθήσει τις καλύτερες σχολικές χορωδίες (εφ’ όσον το επιθυμούν) να εμφανιστούν σε σημαντικές συναυλίες, Διαγωνισμούς και Φεστιβάλ του εξωτερικού.
Θα υπάρξει και Διεθνής Κριτική Επιτροπή, η οποία θα επιλέξει τις καλύτερες σχολικές Χορωδίες.
Επίσης πέρυσι για πρώτη φορά δόθηκαν τα βραβεία “ΘΕΟΔΩΡΟΣ ΑΝΤΩΝΙΟΥ” στους τρεις (3) καλύτερους διευθυντές σχολικής χορωδίας.
Στη διοργάνωση συμμετέχουν η Ιερά Μητρόπολη Θεσσαλιώτιδος και Φαναριοφερσάλων, η Περιφερειακή Ενότητα Καρδίτσας (Περιφέρεια Θεσσαλίας), ο Δήμος Καρδίτσας, ο Δήμος Μουζακίου και η Πανελλήνια Ομοσπονδία Χορωδιών και διευθυντών Χορωδίας.
Επισημαίνεται πως οι Συναντήσεις Σχολικών Χορωδιών είναι κάτι πρωτότυπο, μοναδικό, πολύ όμορφο, με Καλλιτεχνική, Ψυχαγωγική και Επιμορφωτική Χροιά, με πρωταγωνιστές μαθητές των Δημοτικών και Γυμνασίων όλης της Χώρας.
Βασική επιδίωξη είναι μέσω της εκδήλωσης η προσέγγιση της μαθητιώσας νεολαίας με την αρχαία ελληνική μουσική, την πολυφωνική μουσική του 15ου–16ου αιώνα, αλλά και τη σύγχρονη ελληνική δημιουργία.
Εκατοντάδες μαθητές δουλεύουν εντατικά, συστηματικά και πειθαρχημένα επί μήνες για να προσφέρουν ένα σπουδαίο μουσικό αποτέλεσμα. Η άριστη συνεργασία διευθυντή, Συλλόγου Διδασκόντων και εξειδικευμένου και δυναμικού Καθηγητή Μουσικής δείχνει ότι μπορεί να γίνουν θαύματα στο σχολείο.
Οι Διεθνείς Συναντήσεις Σχολικών Χορωδιών αποτελούν μια σημαντική τομή για την Εκπαίδευση και τον Πολιτισμό της Ελλάδος.
Για πληροφορίες και δηλώσεις συμμετοχής οι σχολικές Χορωδίες μπορούν να απευθύνονται στη Γραμματεία του Διεθνούς Φεστιβάλ Καρδίτσας, Κολοκοτρώνη 38 & Ύδρας, τηλ : 24410-75440,42896 και fax : 24410-21970, e-mail :nke@otenet.gr
ΛΗΞΗ ΔΗΛΩΣΕΩΝ ΣΥΜΜΕΤΟΧΗΣ: 30 ΙΟΥΝΙΟΥ 2017

4th Youth Music Festival
2018-03-16 - 2018-03-19

1ο Χορωδιακό Φεστιβάλ Δήμου Π. Φαλήρου
2018-03-17 - 2018-03-19
1ο Χορωδιακό Φεστιβάλ που διοργανώνει ο Δήμος Π. Φαλήρου, το Σάββατο 17 Μαρτίου 2018 & την Κυριακή 18 Μαρτίου 2018.
Η ώρα έναρξης του Φεστιβάλ το Σάββατο 17 Μαρτίου 2018, όπου εμφανίζονται οι χορωδίες Ομοίων και Μεικτών Φωνών ενηλίκων, θα γίνει στις 19:30.
Την Κυριακή 18 Μαρτίου 2018, όπου εμφανίζονται οι Παιδικές – Νεανικές Χορωδίες, η ώρα έναρξης του Φεστιβάλ θα είναι στις 18:00.
